CELEX: 32020R0189
Language: et
Date: 2020-02-12 00:00:00
Title: Nõukogu rakendusmäärus (EL) 2020/189, 12. veebruar 2020, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9

13.2.2020   
               
               
                  ET
               
               
                  Euroopa Liidu Teataja
               
               
                  LI 40/1
               
            
         NÕUKOGU RAKENDUSMÄÄRUS (EL) 2020/189,
         12. veebruar 2020,
         millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. juuli 2005. aasta määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud, (1) eriti selle artiklit 9,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. juulil 2005 vastu määruse (EÜ) nr 1183/2005.
                  
               
                     (2)
                  
                  
                     ÜRO Julgeolekunõukogu resolutsiooni 1533 (2004) alusel loodud ÜRO Julgeolekunõukogu komitee lisas 6. veebruaril 2020 ühe isiku selliste isikute ja üksuste loetellu, kelle suhtes kohaldatakse piiravaid meetmeid. Kõnealune isik tuleks seetõttu lisada määruse (EÜ) nr 1183/2005 I lisasse.
                  
               
                     (3)
                  
                  
                     Määruse (EÜ) nr 1183/2005 I lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1183/2005 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. veebruar 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  ELT L 193, 23.7.2005, lk 1.
      
      
         
            LISA
            Määruse (EÜ) nr 1183/2005 I lisas esitatud loetellu lisatakse järgmine isik:
            
               „36. Seka BALUKU (kontrollimata varjunimi: a) Mzee Kajaju, b) Musa, c) Lumu, d) Lumonde)
               Ametinimetus: Demokraatlike liitlasvägede (ADF) üldjuht
               Sünniaeg: umbes 1977.
               Kodakondsus: Uganda
               Aadress: Viimane teadaolev asukoht on Kajuju laager Medina II-s, Beni territoorium, Põhja-Kivu, Kongo Demokraatlik Vabariik
               ÜRO poolt loetellu kandmise kuupäev: 6. veebruar 2020
               Muu teave: Baluku, kes on ADFi kauaaegne liige, oli ADFi asutaja Jamil Mukulu asetäitja, kuni tema kohustuste ülevõtmiseni pärast 2014. aastal toimunud Kongo Demokraatliku Vabariigi relvajõudude (FARDC) sõjalist operatsiooni Sukola I.
               
                  
                     Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:
                  
               
               
                  Loetellu kandmise põhjus:
               
               Seka Baluku kanti 6. veebruaril 2020 loetellu resolutsiooni 2293 (2016) punkti 7 alusel, kuna ta osales tegevuses või sellise tegevuse toetamises, millega ohustatakse Kongo Demokraatlikus Vabariigis rahu, stabiilsust või julgeolekut.
               
                  Lisateave:
               
               ADFi üldjuht Nagu mitmetes Kongo Demokraatliku Vabariigiga tegeleva eksperdirühma aruannetes (S/2015/19, S/2015/797, S/2016/1102, S/2017/672, S/2018/531, S/2019/469, S/2019/974) rõhutatud, on Seka Baluku korduvalt toime pannud, kavandanud ja/või juhtinud rünnakuid, tapmisi ja sandistamisi, vägistamisi ja muud seksuaalvägivalda, tsiviilisikute, sealhulgas laste röövimist, ning tervishoiuasutuste ründamist, eelkõige Beni territooriumil asuvas Mamoves 12. ja 24. veebruaril 2019. aastal, ning laste korduvat värbamist ja nende kasutamist rünnakute käigus ja sunnitööks Beni territooriumil Kongo Demokraatlikus Vabariigis, alates vähemalt 2015. aastast.“